Zvartnoco tarptautinis oro uostas
Zvartnoco tarptautinis oro uostas (IATA – EVN, ICAO – UDYZ) – didžiausias Armėnijos oro uostas, įsikūręs 15 km į vakarus nuo Jerevano, netoli Zvartnoco. Atidarytas 1961 m. Šis uostas yra pagrindinis Armėnijos tarptautinis oro uostas ir didžiausias pagal keleivių skaičių Armėnijoje, 2,7 mln. keleivių (2018). Yra įsikūrusios Armenia Aircompany, Atlantis Armenian Airlines oro kompanijų būstinės.